
Un persona su opinion 
di bo, no mester bira bo 
realidat. 


Den fin di siman den bahia di Sorobon tabatin kompetensia di Pro Kids. Djadumingu tabatin e seremonia di klousura i entrega di premio. E 
kompetensia di sùrf pa mucha tabatin 2 dia di hopi akshon i bon bientu na fabor di e partisipantenan. 


Klousura Pro Kids 

Nos ta partisipá fayesimentu di 


Robert John Dirksz 


mihó konosi komo “Robbie Arubiano” 
mekániko di Garage Ford i 
HB Mobile auto repair. 
* Aruba 18-02-1955 
Boneiru 31-03-2023 


Na nòmber di su señora: 
Marjorie Dirksz-Evertsz ‘Marjie’ 
Su yunan: 
Indira i José Margarita-Maria 
Rheira Maria 
Dwight Dirksz 
Sandokhan Dirksz 
Su nietunan: 
Evander Carlebür 
Rhadamiër, Quizheiro, Zeanna i Aquinah Booi 
Juanito Welvaart 
Su rumannan: 
Hubert Dirksz na AUA 
Leonor Dirksz i famia na AUA 
Manera ruman: 
Enrique Valdez i famia na Hulanda 
Norma Valdez i famia na AUA 
Subrinonan: Clinton Dirksz na Spaña 
Jovanny Piña i yunan na Hulanda 
Dyane Piña i Guido Provence i yunan na Hulanda 
Tanta-i tionan: 
Martha Dirksz i yunan na AUA 
Rudolf i Martha Dirksz v/d Berg i famia 
Ruby Dirksz i famia 
Rosa Croes-Webb i famia 
Alberto Webb i famia 
Suá- i kuñánan: 
Elmslie ‘Enchie’ Everts na Kòrsou, Elmer ‘Emichi’ Everts i 
Elsmarie Manuel, Rugia ‘Juja’ Everts, Uz Everts, 
Jaqueline Everts, Harold ‘Lol’ Everts na Kòrsou, Bastiaan 
‘Basje’ na Hulanda.Tur ku nan respektivo famia. 
Prima- i primunan: 
Elio Dania i rumannan, Carmen Lugo i rumannan, 
Norman Dirksz, Charles Tsu i rumannan, Wendy Leon i ruman, 
Rudolf Dirksz. Tur ku nan respektivo famia. 
Amigonan di bario: Ciro Schoop, Theo de Jongh, 
Lesly Kuiperi, Angel Coronel, Billy Hassel i Lupi Rodriguez. 
Amigonan na Bonaire: Ruth i Rafael Damascus, Ilva St. 
Jago-de Jongh, Jan Korevaar, Ruby i Johny Wever-de Jongh i 
Francis da Costa Gomez. 
Famia: Dirksz, Webb, Croes, Lugo, Tsu, Leon, Maduro, Dania, 
Piña, Provence, Everts i Margarita. 
Si den nos tristesa nos por a lubidá algun famia nos ta pidi 
nos diskulpa. 


Despedida ta tuma lugá djarason 5 di April na Consuelo 
Memorial. Ta risibi bishita di kondolensia entre 12’or i 
3’or na Consuelo Memorial, sigi pa un respons. 
Kremashon ta tuma lugá den seno familiar. 
Famia ta partisipa ku NO por risibi bishita di kondolensia 
despues pa motibunan fuera di nan boluntad. 


† 


KRALENDIJK -- Vi- 
kario Episkopal Boneiru, 
pader Marc H.J. Hooi- 


Programa Siman Santu i Pasku di 
Resurekshon 2023 
jschuur, ta presentá e pro- 
grama di Siman Santu 
i Pasku di Resurekshon 


Programa Siman Santu i Pasku di Resurekshon 2023 
KRALENDIJK -- Vikario Episkopal Boneiru, pader Marc H.J. Hooijschuur, ta presentá e 
programa di Siman Santu i Pasku di Resurekshon 2023 pa tur e tres parokianan. 


Parokia 
San Bernardo 
(Playa) 


Birgin di Coromoto 
(Antriol) 


San Luis Beltran 
(Rincon) 


Dia 
Orario 
Orario 
Orario 


Weps Santu 
6 di aprel 


19:00or 
19:00or 
19:00or 


Bièrnè Santu (kaminda di Krus) 
7 di aprel 


07:00or 
(Seru Largu) 


07:00or 
(den misa) 


Bièrnè Santu (Selebrashon di 
Palabra i Venerashon di Krus) 
7 di aprel 


15:00or 
15:00or 
15:00or 


Djasabra Aleluya 
8 di aprel 


22:00or 
21:00or 
20:00or 


Pasku di Resurekshon 
9 di aprel 


10:00or 
10:00or 
18:00or 


09:00or 


Dos dia di Pasku di Resurekshon 
10 di aprel 


19:00or 
09:00or 
09:00or 


2023 pa tur e tres paroki- 
anan. 


KRALENDIJK - Tour- 
ism Corporation Bonaire 
(TCB) a duna su sosten na 
e intento di Rekòr Mun- 
dial di Freediving 2023 ku 
a tuma lugá dia 25 di mart 
na Boneiru. E kampion 
mundial ruso di freediv- 
ing Alexey Molchanov a 
hasi su intento via e orga- 
nisashon ofisial di freediv- 
ing International Associa- 
tion for the Development 


E ta skirbi historia na Boneiru 
Alexey Molchanov kibrando rekòr mundial di freediving 


of Apnea (AIDA), kaminda 
el a representá Servia i e 
bandera internashonal. 
Molchanov, ku den e 
mundu di buseo ta kono- 
sí komo ‘The Machine’ i 
kende ta e freediver ku mas 
tantu kurashi den histo- 
ria, tin kustumber di kibra 
rekòr for di tempu ku e tin 
sinku aña. Riba djasabra 25 
di mart Alexey Molchanov 
a kibra e rekòr mundial den 


Variable Weight (VWT) na 
momentu ku el a baha te 
na un profundidat di 151 
meter, pero e no a stòp 
einan. Dia 28 di mart el a 
hasi un último intento i el a 
reta su mes ku komo meta 
pa kibra su propio rekòr 
mundial nobo, i el a logra. 
Riba su Instagram e atleta a 
kompartí: “Awe mi a sam- 
buyá bai te na 156 meter / 
511 pia na e isla Boneiru i 
ku esaki mi a establesé un 
rekòr mundial nobo den di- 
siplina di Variable Weight. 
Mi a baha ku peso èkstra i 
mi a subi bèk ku un ‘mono- 
fin’. Esaki a dura 4 minüt i 
27 sekònde.” Su prestashon 
ta un muestra inkreibel di 
resistensia i determinashon 
humano, kaminda nos isla 
Boneiru ta sigui prueba su 
mes komo un destinashon 
di freediving di klase inter- 
nashonal ku resultadonan 
ku ta kibra rekòr.Nos isla 
tabata e base tambe pa hopi 
otro prestashon remarka- 
bel, ku Eric van Riet Paap 
kende a establesé un rekòr 
nashonal nobo den Vari- 
able Weight (VWT) pa Hu- 
landa ku un dùik te na 305 
pia (93 meter), miéntras ku 
Brandon Best a establesé 
un rekòr nashonal nobo den 
Variable Weight pa Merka 
ku un dùik te na 170 pia (52 


meter). 
“E éksito di e evento te 
ku awor i e dùikmentu di 
kibra rekòr di e atleta ta 
pone énfasis riba e kapasi- 
datnan inkreibel di e kurpa 
humano i e forsa di dedi- 
kashon i perseveransia”, 
segun Carlos Coste di Blue 
Classroom. “Tur esaki lo 
no tabata posibel sin e sos- 
ten kompleto di Tourism 
Corporation Bonaire, STI- 
NAPA, STCB, Plaza Beach 
Resort i hopi otro tremendo 
spònser i boluntario. Nos 
ta ekspresá nos mas pro- 
fundo gratitut na tur hende 
ku a ofresé nan tempu, de- 
dikashon i ekspertisio pa 
salbaguardá siguridat di e 
atletanan durante nan in- 
tentonan pa kibra rekòr 
i pa hasi e evento akí un 
éksito enorme”. “Nos ta 
kontentu ku Alexey i otro 
aventureronan a wak den 
direkshon di e eko-paradiso 
Boneiru, no solamente pa 
mustra nan talentonan, pero 
tambe pa skirbi historia na 


nos isla”, segun Miles Mer- 
cera, direktor di Tourism 
Corporation Bonaire. “Nos 
laman protehá i bírgen a 
krea e mihó esenario pa e 
prestashon di freediving akí 
i el a yuda hopi atleta pa un 
biaha mas añadí un mérito 
na nan portofolio profesho- 
nal di freediving.” 
AIDA ta e organisadó 
mas grandi di kompetensia 
internashonal di freediving 
ku su reglanan i instruk- 
shonnan. Nan mishon ta pa 
mustra mundu ku e deporte 
akí ta seif, plasentero i de- 
safiante i alabes un meskla 
fantástiko di trankilidat in- 
terno, konsentrashon i tra- 
bou den tim. Nos isla ta im- 
plementá algun protokòl pa 
salbaguardá siguridat mák- 
simo durante e intentonan, 
ku medidanan manera un 
sistema di kontra-balaster 
i un ambulans ku ta ‘stand 
by’, pa garantisá e mihó 
ambiente posibel pa e in- 
tentonan akí. Karibbean + 
(599) 717-8322 

INVESTIGASHON 

KRALENDIJK- Mini- 
sterio Públiko ta kuminsá 
un investigashon penal na e 
persona òf personanan ku a 
lèk informashon konfiden- 
sial enserá OVO. Última- 
mente e situashon di OVO 
ta amplio den publisidat. 
Informashon privá i delika- 
do, entre otro salario risibí, 
a bira públiko. Awor ke sa 


ta ken a lèk esaki. 
“E aparato gubernamen- 
tal a hasi denunsia i awor 
e investigashon ta kana”, 
nos fuente digno di krédito 
a bisa. Durante kampaña 
polítiko a pone basta énfasis 
riba e tendensia pa malusá 
e sistema di OVO. Esaki 
ta básikamente un akuerdo 
òf kontrato ku gobièrnu ta 


sera ku un persona òf kom- 
pania pa esaki hasi sierto 
tareanan den e aparato. 
E asuntu di OVO no ta 
nada nobo, for di aña pasá a 
bati bèl tokante esaki. Kon- 
sehal Daisy Coffie tambe 
a yega di trese e situashon 
preokupante aki dilanti. A 
enfatisá ku ta firma OVO 
ku vários persona. El a a- 


tendé riba e punto ku un 
hende riba OVO ta risibí 
tres biaha e montante na 
salario ku un empleado ku 
ser tumá den servisio di 
gobièrnu, sea riba un kon- 
trato pa tempu definí o sea 
den servisio permanente ta 
gana. Tambe el a trese di- 
lanti ku 90% òf mas di tur 
OVO firmá ta ku Hulandes 
Oropeo. 
Elvis Tjin Asjoe den un 
artíkulo 
ku 
BONERIA- 
NO a publiká a kuestioná 
fuertemente e intenshon di 
Gianni van der Heuvel na 
momentu ku esaki a bai 
den publisidat kondenando 
e sistema di OVO durante 
kampaña polítiko. “Pero 
mesun Gianni no a skirbi ku 
e tin un kolega ku OVO. Mi 
mes a tuma e persona aki 
fo’i diputado Den Heyer te 
awe ku un OVO. Gianni no 
ta di akuerdo ku e kolega 
aki tin OVO? Òf algun sí 
otro no?”, Tjin Asjoe a bisa. 
Sinembargo no ta van 
der Heuvel ta e úniko ku a 
bati bèl tokante OVO. Ger- 
ald Silberie komo miembro 
di ‘eilandsraad’ a manda un 


karta pa Representante di 
Reino, Jan Helmond den 
kua e ta pidi pa investigá 
e situashon di OVO. El a 
akusá MPB di konsiente- 
mente ta prolongá e akue- 
rdonan aki sin niun base i 
kontra di tur regla. Tambe 
ku nan ta paga sumanan 
basta haltu pa ku esaki. 
Tin tur indikashon ku e 
asuntu di OVO ta keda un 
sumpiña den wowo di al- 
gun partido polítiko. Awor 
ku a forma koalishon e pre- 
gunta sigur ta surgi ku si ta 
un sumpiña real pa UPB òf 
ta un triki di kampaña? 
BONERIANO a aser- 
ká Ministerio Públiko pa 
konfirmá e informashon. 
“Nos no ta ni konfirmá ni 
desmentí ku tin un investi- 
gashon”, Roderick Gouver- 
neur, bosero di OM a bisa. 
Tambe nos a aserká 
Maritza Valdink komo hefe 
di Departamento di Asun- 
tunan Hurídiko i General 
pa haña mas informashon 
tokante e situashon preok- 
upante aki, pero te ku pu- 
blikashon di nos artíkulo 
nos no a risibí un kontesta. 


KRALENDIJK - Tour- 
ism Corporation Bonaire 
TCB ta inisiá “Na kaminda pa Dia di Rincon” 


(TCB) a inisiá luna di kul- 
tura ku e lema “Na kaminda 
pa Dia di Rincon”. Pa duna 
e aktividat un toke spesial a 
laga traha un réplika di kas 
di bara i a instalá esaki na 
aeropuerto. Di e manera aki 
bishitantenan por mira parti 
di kultura boneriano i tam- 
be mira kon kasnan di ántes 
tabata. Sr. Meleno “Pachi 
Pé” Mercera a konstruí e 
obra di arte akí. Huntu ku 


su señora esposa Pachi Pé a 
hinka e obra den otro. 
Durante henter luna di 
aprel TCB ta yama bon 
biní na tur pasahero riba 
e buelonan internashonal, 
miéntras ku riba djasabra 
tur bishitante por disfrutá 
di músika krioyo. 


Pa info i komunikado den 
Extra/BONERIANO 


Redakshon: extrabon@gmail.com 
Aviso mail: avisobon@gmail.com 

+ 
Polítika 


KRALENDIJK 
-- 
Stabilidat i kontinuidat. 
E partidonan pa e motibu 
akí a tuma desishon di 
hiba den e dianan binide- 
ro kombersashonnan to- 
kante kontinuashon di e 
aktual koalishon. Esaki 
seguramente no ta nifiká 
ku e partidonan lo sigui 
riba e mesun forma. E ne- 
gosiashonnan pa alkansá 
un akuerdo di koalishon 
nobo, basá riba loke a 
menshoná aki dilanti, ta 
bai kuminsá awor. 
E siman ku a kaba 
e partidonan a hiba un 
análisis profundo i krítiko 
di e maneho ku a hiba 
den e periodo di gober- 
nashon tras di lomba, pa 
por identifiká kaminda 
e maneho tabatin ék- 
sito, pero tambe pa haña 
klaridat na kua puntonan 
di mehoransa mester bai 
traha. Tambe a identifiká 
puntonan 
problemátiko 
ku den ehekushon a krea 
frenamentu. 
Na entrada di e koa- 
lishon na 2019 a enfoká 
riba stabilidat. For di 
2010 tabatin hopi kambio 
di gobernashon ku taba- 
tin un efekto negativo 
riba e konfiansa serka 
partidonan lokal manera 
organisashon di dunadó 
di trabou i sindikalis- 
mo, pero tambe di parti 
di ‘Den Haag’. E rela- 
shonnan gubernamental 
ku ministerionan ku a 
mehorá, a kontribuí na 
medidanan konkreto pa 
kombatí pobresa i na pro- 
mové un trato di igualdat. 
UPB i MPB no tin 
ningun intenshon di bai 
kai sinta ku satisfakshon 
riba nan asientonan. Al 
kontrario, en bèrdat tin 
un perspektiva riba in- 
trodukshon di un mínimo 


Diputadonan no ta papia ku 
Den Haag 


KRALENDIJK- UPB 
i MPB a forma koalishon 
nobo. E partidonan ta si- 
gurá ku nan lo no sigui riba 
mesun forma. Un punto 
importante ku Ramonsito 
Booi a trese dilanti du- 
rante kampaña polítiko i 
despues di elekshon, ta e 
komunikashon i relashon 
ku Hulanda. Booi a duna 
di konosé ku lo nombra un 
persona ku ta enkargá spe- 
sífikamente ku e tarea aki. 
BONERIANO a kompro- 
ndé ku e intenshon ta pa 
diputadonan mes no atendé 
ku Den Haag. “Diputa- 
donan ta sòru p’e ‘kumin- 


da’ i e persona lo hiba esaki 
Den Haag”, un fuente ligá 
na UPB a bisa. 
Tin indikashon ku Bur- 
ney El Hage lo tuma e tarea 
aki. BONERIANO a aserká 
Booi pero e no ta atmití 
òf desmentí ku El Hage lo 
bira e persona di kontakto 
pa ku Den Haag. “Nos tur 
sa ku na Boneiru no tin ma- 
sha hende ku e preparashon 
nesesario i e kurashi pa kar- 
ga e tarea aki. Burney sigur 
ta kapabel p’e funshon pero 
e tin otro funshon n’e mo- 
mentu aki”, segun Booi. 
Elvis Tjin Asjoe no ta 
komprondé kompletamente 


e intenshon di UPB pa nom- 
bra un hende pa ku e tarea 
aki, mirando ku semper nan 
a traha ku un fasilitadó na 
Den Haag. “Semper nos a 
hasi uso di un representante 
na Den Haag. Su tarea ta pa 
entre otro fasilitá afsprak 
ku ministerionan”, Tjin As- 
joe a splika. 
Tin ku remarká ku Booi 
lo keda tras di kortina di 
UPB durante e periodo di 
gobernashon. “Mi ta keda 
yuda te kaminda mi por. Mi 
no ta drenta den niun klase 
di servisio di gobièrnu. Ni 
OVO, ni N.V. nada kontra 
pago”, Booi ta sigurá. 


UPB i MPB den komunikado konhuntu 
Bonaire ta mihó sirbí ku un 
gobièrnu stabil 
sosial, pero ta importante 
pa sigui enfatisá riba su 
urgensia, serka e mini- 
sterionan. Esaki ta konta 
tambe pa e adaptashon 
di lei ku regulashon ku a 
keda atras for di tempu 
di Antia Hulandes. Ku 
modernisashon 
di 
es- 
akinan por eliminá hopi 
burokrasia ku ta stroba e 
gobernashon desisivo i e 
forsa di implementashon 
rápido. 
UPB i MPB a konstatá 
ku entre e partidonan akí, 
ku representashon den 
Konseho Insular, no tin 
diferensianan ideológiko 
grandi. Ámbos konosé 
nan prioridat pa halsa e 
bienestar di e poblashon, 
gobièrnu íntegro, bibi- 
enda sosial, mehorashon 
di infrastruktura, protek- 
shon di naturalesa i man- 
tenshon di e propio kara- 
kter di Boneiru. Pa traha 
ku éksito riba esakinan un 
gobièrnu stabil ta di gran 
importansia, tambe ku bi- 
sta riba e disponibilidat di 
e ministerionan pa invertí 
den Boneiru. 
Ku bista riba e kon- 
tinuashon di e koalishon 
aktual ta aktua konforme 
e resultado di e elekshon. 
Si hopi biaha ta haña ku 
e koalishon na mando 
mester entregá asiento, e 
koalishon di UPB/MPB 
a mantené su 5 asiento. 
E dianan binidero e par- 
tidonan ta traha riba nan 
vishon i puntonan di lan- 
sa pa e periodo di gober- 
nashon benidero ku e spe- 
ransa ku pa fin di siman 
binidero 
por 
presentá 
un konsepto di akuerdo. 
UPB i MPB a palabrá ku 
lo stipulá un programa di 
gobernashon 
definitivo 
despues di a haña input di 
komunidat. 


MPB den atake 


KRALENDIJK- Kam- 
paña i elekshon ta tras di 
lomba pero tin tur indi- 
kashon ku partido MPB 
a kue fadá i ta bai den 
un atake formal. Diputa- 
do Hennyson Thielman 
públikamente a tilda eks 
diputado Nina den Heyer di 
a pasa informashon pa Ra- 
monsito Booi ku e meta pa 
perhudiká e partido blou. 


“Ta Nina den Heyer i 
partido Demokrat a saka 
informashon tokante OVO 
i a manda karta pa Booi”, 
Thielman a bisa den un en- 
trevista basta indigná. E li- 
der di partido blou a splika 
ku nan ta bai traha pa futuro 
pero sin implementando 
e lèsnan ku nan siña den 
pasado. 
Por konklui ku Elvis 


Tjin Asjoe tambe ta hiban- 
do su propio kampaña per- 
sonal. E ta ‘post’ mensahe 
riba facebook ku intenshon 
pa kinipí esnan ku segun 
su propio palabranan a 
traisioná e partido. Mién- 
tras tur esaki ta tuma lugá, 
e silensio den huki di den 
Heyer ta remarkabel. 
MPB ta konosí komo e 
partido ku ta hiba polítika 
‘desente’. Durante kam- 
paña nan a trata di keda al 
kaso i no reakshoná riba 
vários atake polítiko. Apa- 
rentemente e strategia aki a 
kambia. No solamente nan 
ta defendé nan kousa, pero 
tur kos ta mustra ku nan ta 
ataka tambe. 
Mientras tantu e kom- 
bersashonnan den e koali- 
shon ta sigui. BONERIA- 
NO a komprondé ku awe 
mèrdia lo firma e akuerdo 
di intenshon entre UPB i 
MPB. Tambe tin indikashon 
ku MPB lo ta enkargá ku 
Direktorado Espasio i De- 
saroyo (R&O). 
Foto: Elvis Tjin Asjoe su 
‘post’ di facebook. 

SEMANA SANTA I PASKU DI 
RESUREKSHON 


SANTU SAKRIFISIO DI MISA 
Djaweps 6 aprel - Weps Santu 
-7’or anochi misa 
Djabièrnè 7 aprel - Bièrnè Santu 
(kaminda di Krus) 7’or mainta Seru Largu 
3’or atardi 
(selebrashon di Palabra i Venerashon di Krus) 
Djasabra 8 aprel - djasabra Aleluya 
9’or anochi 
Djadumingu 9 aprel - Pasku di Resurekshon 
10’or mainta i 6’or atardi 
Djaluna 10 aprel - 2 dia di Pasku diResurekshon 
9’or mainta. 


PARTISIPASHON 


di parokia di 
Coromoto na Antriol 


ZHUNG KONG B.V. 


ta buska 
- Assistant Warehouse 


-mester tin eksperensia i V.O.G 


Mas inf. tel. nr 717-6688 


Selibon ta hiba trahadónan korte 


KRALENDIJK- Seli- 
bon N.V. a entamá un kaso 
kontra su empleadonan pa 
obligá nan pa stòp ku wèl- 
ga. For di djaluna 3 di aprel 
e empleadonan di e kom- 
pania di limpiesa ta den 
akshon. Konsekuensia di 
esaki ta un retraso enorme 
den rekohementu di shushi. 
Sindikato Algemene Fe- 
deratie voor Bonairiaanse 
Werknemers (AFBW) a 
boga pueblo indulgensia i 
komprenshon pa ku e lucha 
di e trahadónan. 
E empleadonan básika- 
mente a duna un ultima- 
tum di 48 ora pa e hunta 
di komisario, Bonaire Hol- 
ding Maatschappij (BHM) 
i Bestuurscollege di Bonei- 
ru tuma e desishon i pone e 


tim di maneho di inmediato 
riba nònaktif i instalá un 
direktor interino. Sigur por 
konklui ku sindikato i tra- 
hadónan no ke mira Rudsel 
Leito i Randy Leonora den 
funshon mas. 
E situashon di inkietut 
den Selibon tin basta tempu 
tumando lugá i awor tra- 
hadónan respaldá pa nan 
sindikato a pone pia ‘bou. 
Tin ku remarká ku e paso 
legal di Selibon aki ta un 
tiki sorprendente. Sigur lo a 
spera ku Leito lo a skohe pa 
pas den e kompania i alehá 
su mes di un manera ménos 
provokante. Por ehèmpel 
tumando, riba propio inisi- 
ativa un temporada di fa- 
kansi. Asina por a kumpli 
ku deseo di sindikato pa ku- 


minsá ku un investigashon 
interno. Awor ta skohe e 
kaminda di lei sperando ku 


hues lo manda e trahadónan 
pa reanudá trabou. Si Korte 
disidí na fabor di Selibon, 


ainda no tin garantia ku lo 
tin trankilidat den e kompa- 
nia. Foto: Live99 


KRALENDIJK -- E 
barku di Marina Hulan- 
des, Zr.Ms. Holland, du- 
rante dianan 10 i 13 di 
mart, a interseptá kuater 
transporte di droga den 
Laman Karibe i ku esaki 
a konfiská un kantidat di 
mas di 2.2 tòn di kokaina. 
E asina yamá botonan 
‘go-fast’, a keda desku- 
brí pa e avion marítimo 
di patruya di Wardakosta 
Region Karibe Hulandes. 
Despues di e notifi- 
kashon tokante e botonan 


Durante kuater dia 
Zr.Ms. Holland ta interseptá mas 
di 2.2 tòn kokaina 
rápido, Zr.Ms. Holland a 
manda e helikòpter em- 
barká riba e Wardakosta 
Merikano, huntu ku dos 
boto rápido di intersepshon 
den nan direkshon. Dos di 
e kuater botonan a entregá 
nan mes direktamente. E 
otro dosnan a hasi esei 
numa despues ku a lòs al- 
gun tiru di atvertensia. 
E total di dies sospecho- 
so huntu ku e kontrabanda, 
a keda transferí pa Warda- 
kosta Merikano. E kontra- 
bandistanan 
sospechoso 


lo keda pèrsiguí na Es- 
tádos Unídos di Merka i 
e kontrabanda ya a keda 
destruí. Zr.Ms. Holland 
for di òktober 2022 ta ak- 
tivo den e region komo 
barku patruyero pa Re- 
gion Karibe Hulandes i ta 
traha aktivamente huntu 
ku Wardakosta Region 
Karibe Hulandes i War- 
dakosta Merikano. En- 
tretantu tin 13 mil kilo 
di droga interseptá riba 
e lista di kapturashon di 
Zr.Ms. Holland. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djárason 5 aprel 2023 


12.00 Herensia: 
Damiano Evaristo Raphaela 
13.00 Aki Boneiru: 
Kanto Krioyo 2018 
15.00 Herensia: 
Irena Saragosa-Wanga 
16.00 Herensia: 
Elvia Cornelis-Jacoba 
17.00 Aki Boneiru: 
Kushinamentu Fleur 
18.00 Herensia: 
Rudy Everardo Janga (Soldá) 
19.00 BAPA: 
Maskarada Antriol 


20.00 Aktualidat: 
Alvin i Tirza Obersi 
21.00 Aki Bonaire: 
85 Aña Adelfa Dé St Jago 
22.00 Herensia Kursou: Sidney Sambo 
23.00 BAPA: 
Miralda Paula Frans 


DEBE KANSELÁ 
“dor di kanselá e sertifikado di debe ku tabata kon- 
sistí di dekretonan kontra nos i ku tabata hostil pa ku 
nos; i El a kit'é for di kaminda dor di klab'é na krus.” 
Kolosensenan 2:14(BS) 


Ken no konosé e palabra “debe”? Ta e kantidat di 
sèn ku nos mester paga na un persona òf instansia, sea 
pasobra nos a fia sèn, òf nos a kumpra algu pa paga 
poko poko. Nos ta bira debedó, nos mester paga òf 
kanselá e debe i huntu kuné paga interes. 
Bo tabata sa, ku nos tur tin un sertifikado di debe ku 
nos mester paga? E versíkulo di awe ta bisa ku Hesus a 
kanselá nos sertifikado di debe. Kiko ta e debe ku kada 
un di nos tin anto? E debe ku nos tin ta pasobra nos ta 
pekador i ta hasi piká. 
Romanonan 6:23a ta bisa: “... pago di piká ta mor- 
to,” dor ku nos ta hasi piká, nos a bira debedor i mester 
paga un preis. E preis ta morto; físiko i spiritual. Ma 
Dios a stima nos asina tantu ku El a manda Su Úniko 
Yu Hesus, pa bin muri na nos lugá i paga e preis di nos 
piká. 
P’esei e segundo parti, Romanonan 6:23b ta bisa: 
“ma e don di grasia [òf regalo] di Dios ta bida etèrno 
den Cristo Jesus, nos Señor.” Esei ta nifiká ku morto i 
resurekshon di Hesus ta hasi mi liber di kondenashon 
i ta duna mi bida eterno. Sí asina mes, no morto pero 
bida eterno den Hesus. 
Ban reflekshoná e siman akí riba Hesus, e regalo di 
Dios pa nos bida. Yam’É danki ku El a muri na bo lugá 
i pidiÉ pordoná bo tur bo pikánan i aseptá Su regalo di 
bida eterno. 
Pasku ta: Hesus a tuma nos lugá riba e krus i a 
kanselá nos debe! 
Miralda Paula-Frans 
Produkshon PGM 


KRALENDIJK 
-- 
Djaluna dos dia di Pasku 
di Resurekshon dia 10 di 
aprel 2023 Parokia San 
Luis Beltran ta selebrá 
e kustumber Simadan di 
Pastó. E dia ta kuminsá ku 
un Santa Eukaristia pa 9'or 
di mainta. Despues di misa 
ta kuminsá bende kuminda 
i diferente kos di kome i 
bebe. 
E simadan ta sali 4:30or 
di atardi na Plenchi Nolly 
Celestijn i ta pasa den ka- 
yanan di Rincon. Despues 


Selebrashon Simadan di Pastó 2023 


di yegada di simadan na 
misa e selebrashon ta sigui 
ku presentashon di varios 
grupo musikal. Lo tin dife- 
rente stènt. 
Pader Ivan ta invitá 
pueblo di Boneiru pa bin 
selebrá huntu ku parokia di 
Rincon Simadan di Pastó 
2023, kuminsando for di 
mainta ku Santa Eukari- 
stia gradisiendo Dios pa 
tur kosecha risibí riba tur 
áreanan di bida, kosecha 
di kunuku, trabou, familiar 
i spiritual. I den oranan di 


atardi kue anochi por bin 
wapa simadan riba ritmo di 
nos agrupashonnan musi- 
kal. 
Pader Ivan ta konbidá 
tur grupo di folklor pa bin 
engrandesé e simandan den 
kayanan di Rincon. Gru- 
ponan di folklor por tuma 
kontakto ku Lendon Leito 
ku ta kordiná e marcha di 
simadan. 
Simadan di Pastó tin 
komo meta pa rekoudá fon- 
do pa mantenshon di e edi- 
fisio di parokia di Rincon i 


tur ku kier koperá por hasi 
esaki. 
Por tuma kontakto ku 
sra. Dorothy Cicilia i sra. 


Ada Albertus. 
E aña aki simadan di 
Pastó ta dediká na sra. Flo- 
ra Piar. 


Simadannan di pastor den pasado na Rincon 


SEMANA SANTA I PASKU DI 
RESUREKSHON 


SANTU SAKRIFISIO DI MISA 
Djaweps 6 aprel - Weps Santu 
-7’or anochi misa 
Djabièrnè 7 aprel - Bièrnè Santu 
(kaminda di Krus) 7’or mainta Seru Largu 
3’or atardi 
(selebrashon di Palabra i Venerashon di Krus) 
Djasabra 8 aprel - djasabra Aleluya 
9’or anochi 
Djadumingu 9 aprel - Pasku di Resurekshon 
10’or mainta i 6’or atardi 
Djaluna 10 aprel - 2 dia di Pasku diResurekshon 
9’or mainta. 


PARTISIPASHON 


di parokia di 
Coromoto na Antriol 


ZHUNG KONG B.V. 


ta buska 
- Assistant Warehouse 


-mester tin eksperensia i V.O.G 


Mas inf. tel. nr 717-6688 

Awèl sí. Investigashon ta parse mi 
fásil, pa wak kon bon òf kon malu 
OM ta! 


Ata m’a komprondé ku OLB a 
duna keho na OM tokante lèk- 
mentu di asuntu di OVO.. 


Djárason, djaweps, dja- 
sabra i djadumingu mi ta- 
bata na Rincon pa forma 
parti di hurado pa festival 
di kanto krioyo. Tres ano- 
chi pa e festival pa adulto 
i djadumingu pa mucha. 
Manera m’a splika ante- 
riormente den e rúbrika 


aki, mi tarea den e kue- 
rpo di hurado ta pa husga 
teksto di e kansionnan, si 
nan ta kuadra ku historia, 
bida i tradishonnan kultural 
dje bario aki, konosí komo 
kuna di kultura boneriano. 
*** 
Anke mi mes ta bis’é, mi ta 


dominá e parti aki hopi bon, 
Mi no ta duda den esei, mi- 
rando e kantidat grandi di 
hende grandi di Rincon ku 
m’a entrevistá pa Heren- 
sia, tambe e programanan 
radial Radiotópiko i Beku. 
Mas aleu m’a skucha tur e 
grabashonnan di Elis Juli- 
ana/Paul Brenneker, parti 
di Kolekshon Zíkinza, i e 
kolekshon di AAINA, formá 
pa Rosemary Allen, Angel 
Salsbach, Edsel Provence 
i Gaari. Ademas m’a lesa 
tur loke tin skirbí dje bario, 
Sambumbu, 
‘Volkskunde 
van Curacao’, estudio di 
Ank Klomp, bukinan di 
Broertje Janga, Tavio Sint 
Jago, Anna Thodé, Edu- 
ardo Jacobino, tekstonan 
skirbí pa Juana Anthony i 
Shita Trinidad etc. 
*** 
Mi a bisa Glenn Cof- 
fie, kende ta enkargá ku 


reklutashon di miembronan 
pa kuerpo di hurado, ku e 
aña aki a bira e último biá 
ku mi ta partisipá den e 
kuerpo aki. Tin basta, sigur 
debí na e echo ku e festival 
krioyo pa hende grandi ta 
konsistí awor di tres ano- 
chi. Ta di mas pa mi, pa 
no lubidá e festival hubenil 
djadumingu atardi den Sta- 
dion Antonio Trenidad. 
*** 
Loke m’a bisa Glenn ta 
ku si nan ke pa e festival- 
nan aki duna realmente 
un aporte na e patrimonio 
históriko-kultural di e bario 
aki i Boneiru general, nan 
mester bai pone mas a- 
tenshon kontenido di e tek- 
stonan. E teksto òf letra no 
por ta kontené kos ku no ta 
korekto. Ta loke ta sosodé 
tur aña den e festivalnan. 
*** 
Mi a splika kaba den e rú- 
brika aki ku a yega di so- 
sodé den un dje festivalnan 
ku a kanta di ‘trahamentu 
di karbon’. Den e letra ta- 
bata menshoná e palunan 
ku ta usa pa traha karbon. 
Un dje palunan menshoná 
den e kansion tabata palu 
di sia, loke no ta kuadra. 
Despues di tempu skirbidó 
di e teksto a aserká mi pa 
puntra kiko mi a pensa di 
su reashon. M’a splik’é ku 
no sa usa palu di sia pa 
traha karbon. E no kier a 
aseptá su fayo. El a purba 
kombensé mi ku ta palu 
di ‘brasia’ e kier a men. 
M’a kontest’é ku hurado ta 
haña e teksto riba papel. 
I ku e kantante a kanta di 
‘palu di sia’ i no palu di bra- 
sia. 
*** 


DEN PASONAN 
DI BÒI 


E rúbrika aki no ta kos di tur dia den BONERIA- 
NO. Ta ora mi tin tempu, gana i tópiko pa skirbi 
ariba e ta sali. E tres elementonan aki ta hunga 
un ròl den salimentu di e rúbrika aki. E ta mas 
tantu un kos pa tene mi okupá, pa no lubidá 
e arte di skirbimentu. Tene tambe e dedenan 
fleksibel. Tene e tinu bei, purba pa no kai den 
ripitishon. 


Un ehèmpel mas resien 
ta e kansion krioyo ga- 
nadó di e aña aki, esta e 
komposishon ‘Den kobá, 
e huki tra’i seru’. Den e di 
sinku frase ta poné tek- 
stualmente: “Deskubridó 
a mira un dam ku un kobá 
yen di potensial. A dun’é 
e nòmber di Rincon pa 
su ubikashon manera un 
huki.” 


*** 
E teksto aki ta referí na 
spañónan ku a ‘deskubrí’ 
Boneiru (i Rincon). Un 
teksto basá riba loke en- 
bèrdat nos a siña na skol, 
pero ku no ta kuadra ètòl 
ku realidat mas, pasobra 
ta indjan (amerindio) a 
deskubrí Boneiru sen- 
tenáres aña promé ku 
spañónan a yega. Pues 
e teksto di e kantante ga- 
nadó, en todo kaso riba é 
echo spesífiko aki, ta un 
fayo grandi. Trahadó di e 
teksto no a hasi bon ‘re- 
search’. Spañónan tabata 
konkistadó, nò desku- 
bridó. Si mi no tin rason, 
proba mi lo kontrario. 
Deskubridó i konkistadó 
ta dos kos kompleta- 
mente diferente! Ademas 
mester a usa e ‘vaye’ i no 
‘dam’. 
*** 
Mi a tira e punto aki den 
kuerpo di hurado, pero 
no tabatin reakshon. Mi 
a saka mi konklushon. Di 
mes tin hende no ta gusta 
mi komentario, pero ‘so 
be it’. 
*** 



Un bista durante e anochi final di Festival Kanto Krioyo. 

KRALENDIJK -- Na 
luna di novèmber TCB i 
PSV a uni forsa i a lansa un 
akshon di gana, kaminda 
dos boneriano i dos faná- 
tiko di PSV, por a gana un 
biahe pa respektivamente 
Eindhoven i Boneiru. 
Despues di vários luna 
di antisipashon, na luna di 
mart, e ganadónan a hasi 
uso di nan premio i nan a 
gosa di un eksperensia in- 
olvidabel. 
Mariela Keller i su yu 
hòmber, Zairick Merenci- 
ana, di Boneiru tabata e felis 
ganadónan ku tabatin mag 


KRALENDIJK – Un 
midimentu di forsa geo- 
polítiko di podernan grandi 
manera Estádos Unídos, 
Rusia i China, por tin im- 
pakto riba e parti karibense 
di Reino. Esaki tin pará den 
e strategia di siguridat pa 
Reino ku tin relashon riba 


Pa midimentu di forsa geopolítiko 
Parti karibense di Reino sensibel 


tur pais den Reino. 
E ministernan di husti- 
sia i siguridat, Zegerius i 
asuntu eksterior i Hoekstra, 
djaluna a manda e strategia 
pa Tweede Kamer. 
Menasa no konosé fron- 
tera, tambe dentro di Reino. 
Komo Hulanda i Reino nos 


no ta inmun pa e kambio- 
nan den mundu. 
Siguridat nashonal ta 
siguridat internashonal i via 
vèrsa. 
Mas importante ta ku 
nos ta hasi esfuerso riba 
siguridat, nashonal i inter- 
nashonal, den e strategia- 


nan akí konektá na otro, 
segun e ministernan. 
Menasanan di siguridat 
na e parti karibense ta bini 
di kriminalidat supversivá, 
atake sibernétiko i kambio 
di klima. 
A bini ku e strategia di 
siguridat pa Reino Hulan- 


des ku un enbolbimentu 
amplio di públiko, orga- 
nisashonnan privá i ko- 
munitario, den tur parti di 
Reino, bou di kordinashon 
di Nationaal Coordinator 
Terrorismebestrijding 
en 
Veiligheid (NCTV). 


Akshon di gana Boneiru di PSV 
Ganadónan ta eksperensiá e biahe di nan soño 


di biaha pa Eindhoven. Du- 
rante nan estadia nan a haña 
un rekorido eksklusivo den 
Philips Stadion, komo VIP 
nan a bishitá e wega ku 
PSV a hunga na kas kontra 
CAMBUUR. Tambe nan a 
bishitá e kompleho di en- 
trenamentu De Herdgang i 
nan a topa ku hungadónan 
di PSV. Tabata un oportuni- 
dat fantástiko pa e famia 
boneriano kompartí nan 
pashon pa futbòl. 
Marieke i Sander, e ga- 
nadónan di Hulanda, a 
hospedá den Chogogo Dive 
& Beach Resort Bonaire i 


Rolando Marin di TCB a 
hasi un paseo riba nos isla 
ku nan, pa nan a deskubrí 
tur e bunita bistanan i e sa- 
broso kumindanan lokal di 
Boneiru. 
Sari van Veenendaal, 
anterior hungadó femenino 


di futbòl i alabes kiper, a 
sòru pa un sorpresa na mo- 
mentu ku, huntu ku Mar- 
jolein Oleana di TCB, el a 
entregá un shùrt di PSV na 
e ganadónan. Aktualmente 
Sari van Veenendaal ta na 
Boneiru pa e siman di de- 


porte i e tambe a djòin e 
ganadónan den e paseo riba 
nos isla. 
Boneiru i PSV ta anhelá 
pa lansa mas di e inisiativa- 
nan akí den futuro i forti- 
fiká nan relashon mas aleu. 


Outo pa basta dia bandoná 


Na Kaminda Rincon, na e sitio yamá Koraal Specht, tin un outo basta dia bandoná 
kantu di kaminda. Te ainda e outo ta intakto, pero lo no dura muchu ku ta kuminsá 
pluma a outo akí. 

Esaki ta e tim ku a organisá e dia habri na LVV. E tim ta hopi kontentu kon tur kos 
a kana. Trabou duru algun dia pa logra. Nan ta yama danki tambe na trahadónan di 
SELIBON ku a pèrkurá pa e parti di limpiesa na e área. 


KRALENDIJK – Fin 
di siman un bunita tim a 
djòin pa hasi buseo di lim- 
piesa i práktika di snòrkel 
na e sitio di buseo Some- 
thing Special. 
Junior rangers di STI- 
NAPA, realmente a gosa 
pa yuda instruktor Trin- 
ity Tew. Tambe e grupo a 
gosa e echo ku tres ranger 


Buseo di limpiesa na Something Special 


di parke marino tabata en- 
bolbí. 
E tim di snòrkel a topa 
ku un skol di sábalo. E tim 
di buseo a saka 15 kilo di 
sushi for di ref. 
Momentu di e buseo a 
nota un kantidat di koral 
malu, no muchu leu for di 
e palunan di koral di Coral 
Restoration Foundation. 


Tim organisadó dia 
habrí na LVV 


KRALENDIJK -- Dia 
di Rincon ta aserkando i 
mas i mas produkto ta na 
benta ku e logo `R` di Dia 
di Rincon. 
Sinembargo Komishon 
Herensia Kultural Rincon 
ta enfatisá ku ta trata akí 
di un logo patentá. Riba 
nan página di Facebook, 


E logo ta patentá 
No ta permití usa logo `R` 
sin pèrmit 
ta hasi apelashon pa tene 
kuenta ku esaki. 
Ta nifiká ku mester 
pidi pèrmit promé ku 
usa e logo. Komishon 
tin e pèrmit te ku 2030. 
Pa haña outorisashon pa 
usa e logo, mester manda 
email na info@diadirin- 
con.org 

LLB: un soño ku 
a bira realidat 


Masomenos 2 luna pasá mi tabatin e oportunidat di defendé mi 
tésis, na hulandes ‘scriptie’ di mi estudio ‘Bachelor Rechtsgeleerd- 
heid’ na University of Curaçao. Asina tambe mi a risibí mi título 
L.L.B. 
E tres añanan intensivo di mi estudio tabata un eksperensia ka- 
minda mi a siña hopi, no solamente tokante lei, terminología i 
fenómeno nan hurídiko, pero tambe el a siña mi hopi di mi mes 
riba tereno personal. E estudio a yudami krese i a hasi mi un per- 
sona mas sigur di mi mes, paso mi konosé i sa mi ròl den komuni- 


dat i tambe mi derecho i debernan. Mi a siña tambe pa wak sierto 
situashon di diferente perspektiva i no tuma tur kos fásil komo e 
bèrdat. Ku tur e abilidatnan ku mi a siña aki, lo mi yuda hopi mas 
persona ku mester di dje. Pa esei semper lo mi ta gradesido na e 
universidat di Kòrsou i e dosentenan. Esaki, den kòrtiku, tabata e 
manera ku mi a kuminsá ku presentashon di mi tésis i mas promé 
ku mi por a spera. Na chikí mi tabata mira hopi novela meksikano 
i vários otro serie. Di di e manera ei mi a sera konosí un tiki ku e 
kultura i pais Mexico. I desèmber mi por a konos’é mas di aserka. 


Historia 


Tòp 


Den e kolumna aki lo mi ke kompartí mi historia, ku tur persona ku 
ta lesa mi artíkulonan i sigui mi, ku e chèns di por motivá i inspirá 
kualke persona òf hóben ku ta pensa pa sigui e estudio di lei, òf 
kualke otro estudio ku nan semper a pensa pa sigui. Ku sea ta na 
Kòrsou, Boneiru òf un otro pais. Mi historia por ta mustra unu per- 
fekto, pero e ta rekerí hopi efsuerso i dedikashon pa mi por a kab’é 
den tres aña i yega kaminda mi ta awe, Sebel Antoin LLB. 
Tur kos a kuminsá na mi skol di fundeshi A.E. Goiloschool na Ju- 
lianadorp. Semper mi tabata un studiante ku tabata presta bon, sin 
tin masha problema. Un di e materianan ku semper tabata un tiki 
mas difísil pa mi tabata matemátika. Hulandes tambe, no tabata 
bai fásil e tempu ei, paso mi no tabata praktik’é ni papi’é na kas, 
pero despues di bai áños largu lès mi a logra drecha esei. 


Mi no tabata nunka e mihó di klas, pero mi tabata den e tòpnan 
sigur. Den delaster aña, na skol di fundeshi, tur alumno ta haña 
konseho tokante unda nan lo por bai despues di traha e EFO-toets. 
Sea, HAVO òf VSBO. Ami e tempu ei, manera tur hende rondó di 
mi tambe tabata spera di mi, a haña HAVO. 
Depues di a traha e EFO-toets, a resultá ku mi a bai VSBO, no 
loke mi tabata spera. Mi ta kòrda ku mi dosente a yama mi mama 
e dia promé pa bis’é, pa evitá ku mi ta kai den shòk òf ku mi keda 
desapuntá e dia di tuma resultado. No tabata un resultado malu, 
pero ora bo ta chikí i HAVO ta e skol ku mayoria studiante ta an- 
helá pa bai, a lagami mi duda pa algu momentu den mi mes. Mas 
ainda, despues ku mi a haña un ‘advies’ di HAVO i tabata presta 
bon den klas, mi no a laga esei stroba mi of lagami sinti ménos. Na 
e momentu ei mi no por a hasi nada. 
Aunke mi tabata chikí mi tabata sa si ku ora mi bai VSBO lo mi hasi 
mi bèst, ku ta pone ku nan por manda mi HAVO bèk. I esei mi a 
hasi tambe. 

Empleadonan di Selibon sintá na kas sindikal di AFBW. E trahadónan huntu ku nan 
sindikato ta deliniá e strategia ku nan lo hiba mayan. Manera ta konosí Selibon a 
entamá un kaso kontra su trahadónan sperando ku hues lo pone un paro na e wèlga. 
Na mesun momentu tim di maneho di e kompania ta den kontinuo deliberashon ku 
huristanan pa ta prepará. E fotonan ta mustra e empleadonan na kas sindikal. 


Trahadónan SELIBON ketu bai den akshon 


VAKATURA 


Mas informashon? 


Bishitá www.rijksdienstcn.com/vakatura 


BCN - Atministrador Funshonal (Asycuda World) 
IND - Kolaboradó Allround 
ZJCN - Senior Planner 
OM - Kolaboradó Hurídiko Atministrativo 
SZW - Kolaboradó General (Ubikashon Saba) 
SZW - Kolaboradó di Ònderstant 


Bo tambe ke traha pa RCN? Bo por solisitá pa e siguiente funshionnan: 


KRALENDIJK— Ricardo Keller, djaluna 3 di 
aprel a kumpli 90 aña. Ricardo ta abitante di Kas di 
Kuido Mariadal. Huntu ku sobra abitantenan i personal, 
Ricardo a selebrá su fecha natal. Di parti BONERIA- 
NO masha pabien pa Ricardo Keller. 


Ricardo Keller a kumpli 
90 aña 

Tremendo aktividat djasabra 1 di aprel na Van den Tweel, Pasen Kidsfest 2023. Hopi 
hende spesialmente muchanan tabata kontentu pa un aktividat manera esaki. Nan a 
disfrutá di e dia huntu ku nan mayor i riba potrèt por mira kuantu alegria nan tabatin. 
Pasen Kidsfest eksitoso 

Siña di bo historia, kultura i 
naturalesa 
TELBO kanal 70 Flamingo TV kanal 23 


ARUBA 
KÒRSOU 


W I L L E M S TA D - 
-Djaluna 3 di aprel 2023 
alrededor di 00.00’or di 
anochi, Sentral di Polis a 
dirigí un unidat polisial 
na Mambo/Bapor Kibra, 
pa un miembro di un 
kompania di seguridat ku 
detené dos hòmber sos- 
pechoso. 
Na yegada di e uni- 
dat polisial a topa ku un 
personal di seguridat ku 
a deklará na polis ku du- 
rante di un kòntròl riba e 
dos hòmber sospechoso- 
nan aki a haña i konfiská 


WILLEMSTAD- 
Un aksidente grave a 
tuma lugá djadumingu 
2 di aprel riba Helmin 
Magno Wiels Boulevard 
altura di “rotònde Yotin 
kòrtá”. 
Na yegada di polis di 
tráfiko, esaki a topa ku 
un motersaikel ku a ak- 
sidentá kontra di un bùs. 
For di investigashon 
a sali na kla ku shofùr di 
e bùs tabata kore riba su 
man robes i direpente a 


WILLEMSTAD--Kon- 
sehero di Promé Minister 
sr. Gilmar Pisas huntu ku 
dos eksperto di e Ministe- 
rio di Desaroyo Sosial, La- 
bor i Bienestar (SOAW) a 
reuní, na nòmber di Promé 
Minister sr. Pisas, ku repre- 
sentantenan di algun Sentro 
di Bario (Westpunt, Koraal 
Specht, Soto i Otrabanda) 
dia 31 di mart. 
Durante di e reunion 
a palabrá ku e Ministe- 
rio di SOAW ta bai hasi e 


Di parti sentro di bario 
Konsehero di minister a reuní ku representantenan 


trámitenan nesesario pa 
regla mesora pa e Sentro- 
nan di Barionan por haña 
tur loke nan tin derechi riba 
dje, segun e kombenio ku 
nan tin ku SEFBA. 
E Ministerio di SOAW 
lo bai investigá tambe tur e 
puntonan ku a keda trese di- 
lanti durante di e reunion.- 
Minister di Desaroyo 
Sosial, Labor i Bienestar 
sra. Ruthmilda Larmonie- 
Cecilia ku a koperá pa e re- 
union aki por a tuma lugá. 


Aksidente di tráfiko 
ku herido 
pasa riba su man drechi. 
A konsekuensia di esaki, 
e motersaikel no por a 
evitá e choke i a bai dal 
parti patras di e bùs. 
E víktima a risibí le- 
shon na diferente parti di 
su kurpa. Ku ambulans a 
transportá e víktima den 
un situashon di atenshon 
pa sala di emergensia di 
C.M.C. 
Departamentu di trá- 
fiko ta kontinuá ku e in- 
vestigashon den e kaso. 


Dos detenshon relashoná 
lei di droga 
droga ku e sospechoso- 
nan tabatin den nan poder. 
Na e sitio a polis a de- 
tené e hòmber sospecho- 
sonan M.J.C., nasé na 
USA di 35 aña di edat i 
M.W.D., nasé na Alema- 
nia di 29 aña di edat, pa e 
kaso ariba menshoná. 
A presentá ámbos so- 
spechoso dilanti un fis- 
kal ouksiliar ku despues 
di interogashon a ordená 
nan libertat i a prohibí 
nan entrada pa un aña na 
Mambo/ Bapor Kibrá. 


Di GMN 
Konsehero di Min. Pres a reuní 
ku ekspertonan 


W I L L E M S TA D - - 
Konsehero di Promé Mini- 
ster sr. Gilmar Pisas a reuní, 
na nòmber di Promé Mi- 
nister sr. Pisas, ku diferente 
eksperto di e Ministerio di 


Salubridat Públiko, Me- 
dio Ambiente i Naturalesa 
(GMN). Esaki riba dia 31 
di mart 2023. 
Meta di e reunion tabata 
entre otro pa fortifiká e Tim 


di e Ministerio di GMN 
durante e proseso pa ku ha- 
brimentu di frontera entre 
Venezuela i Kòrsou. 

ARUBA 
STATIA/SABA/ST. MAARTEN 


Djaweps 30 di mart un delegashon di St. Eustatius a atendé e eksposishon di agrikul- 
tura anual ‘Agri-Expo’ na Nevis. E delegashon tabata konsistí di entre otro diputado 
Derrick Simmons , direktor di ekonomia, naturalesa i infrastruktura, Anthony Reid i 
e manager di unidat, Sharon Vierra. 


Eksposishon agrikultura ‘Argi-Expo’ 


THE 
BOTTOM 
-- 
Minister 
di 
enseñansa, 
kultura i siensia, OCW, 
Robbert Dijkgraaf, a yega 
Saba djadumingu na inisio 
di un bishita di trabou na 
Isla Ariba. Gezaghebber 
Jonathan Johnson, a risibí 
e minister i su delegashon 
na aeropuerto i a yama nan 
bon biní. 
Djaluna mainta e bishi- 
ta di trabou a kuminsá ku 
un kombersashon ku Ko- 
legio Ehekutivo, siguí pa 


Minister Dijkgraaf a yega 
Saba 


un kombersashon ku Kon- 
seho Insular. 
Despues e minister ku 
su delegashon a bishitá 
Saba 
Comprehensive 
School (SCS) i a kome 
huntu ku hóbennan sabano 
ku a regresá e isla despues 
di nan estudio na Estádos 
Unídos i Hulanda. 
Den oranan di mèrdia 
e minister a bishitá Saba 
Heritage Centre, promé di 
a biaha via St. Maarten pa 
St. Eustatius. 


Akuerdo pa reforma 
Aruba, Kòrsou, Sint Maarten i Hulanda ta firma 
PHILLIPSBURG--Ku 
firma di e promé minister- 
nan di Aruba, Kòrsou i Sint 
Maarten i e Sekretario di 
estado di Relashonnan den 
Reino bou di un akuerdo 
mutuo nobo, a pone e base 
hurídiko pa kolaborashon 
duradero riba e reforma- 
nan den sektor públiko di e 
paisnan Karibense den Re- 
ino. 
Ademas di e reforma- 
nan finansiero, ekonómiko 
i sosial, ta trata aki tambe 
di reformanan den ense- 
ñansa, kuido i fortifikashon 
di e estado di derecho. Ya 
pa dos aña e reformanan ta 
den ehekushon a base di e 
paketenan di e paisnan Ka- 
ribense. Meta di esaki ta pa 
alsa e resilensia ekonómiko 
i forsa ehekutivo di e pais- 
nan na interes di su abitan- 
tenan. Esaki ta nesesario, 


pa motibu ku e pandemia 
di corona a hasi vulnerabi- 
lidat di e paisnan pa kon- 
tratempu ekonómiko i ku 
esaki e nesesidat di reforma 
visibel. E akuerdo mutuo 
nobo ta e instrumento ku ta 
utilisá pa un kolaborashon 
duradero dentro di Re- 
ino. E akuerdo ta basá riba 
igualdat, propiedat i komu- 
nalidat. Tambe ta papia di 
kompromiso mutuo. Por 
ehèmpel, gobièrnu di Aru- 
ba, Kòrsou i Sint Maarten a 
komprometé pa traha riba e 
reformanan durante kuater 
aña. 
Hulanda di su parti ta 
komprometé pa brinda sos- 
ten na unda esaki ta nesesa- 
rio. Pone kapasidat di ehe- 
kushon i rekurso finansiero 
disponibel ta e forma den 
kua esaki lo sosodé. A base 
di akuerdo mutuo nobo 


kada pais Karibense di Re- 
ino riba su mes, huntu ku 
Hulanda, lo elaborá riba 
diferente agènda di ehe- 
kushon. Den esaki tin me- 
dida i proyekto pa realisá 
e reformanan ku ke logra 
den sektor públiko. Imple- 
mentashon di e reformanan 
ta prinsipalmente respon- 
sabilidat di e gobièrnu di 
e pais. Responsabilidat di 
kordinashon di e ehekushon 
di e reformanan na e pais- 
nan Karibense ta kai bou 
di e minister di Asuntunan 
General i e organisashon- 
nan di ehekushon ku ta kai 
bou di su ministerio. 
Na Hulanda e kordi- 
nashon ta kai bou di e 
ministerio di Asuntunan 
Interior i Relashonnan den 
Reino i e ehekushon bou di 
Tijdelijke Werkorganisatie 
(TWO). 

ARUBA 
HULANDA 


ZAANDAM – Djamars 
tres skol a keda será na 
Zaandam debí na menasa 
via mail ku un di e skol- 
nan a risibí. Ta trata di dos 
skol sekundario den mesun 
edifisio i un skol básiko den 
serkania. 
Anteriormente 
polis a papia ainda di tres 
skol sekundario. 
Djaluna trahadónan di 
VMBO Pascal Zuid a risibí 
un mail menasante, den kua 
e remitente deskonosí ta in- 
formá alumnonan i dosen- 
tenan di e skol ku e ke hasi 


Algun skol será debí na menasa on-line 


algu. Tambe tabatin foto di 
un arma di kandela agregá. 
Un bosero di Pascal Zuid 
a laga sa ku a pone mayor- 
nan i alumnonan na altura 
djamars mainta ku nan no 
mester bin skol debí na e 
menasa. E preokupashon 
bou di e alumnonan i ma- 
yornan tabata grandi. P’esei 
gerente di e skol a disidí pa 
duna lès on-line djamars, 
pa asina e alumnonan por 
keda kas. 
De Faam, un otro VMBO 
den mesun edifisio i e skol 


básiko den serkania, Paus 
Joannes, a disidí pa laga 
nan alumnonan keda kas. 
Despues di e menasa 
Pascal Zuid a tuma kon- 
takto ku polis ku ta bai in- 
vestigá ken ta tras di e mail 
menasante. 
Mandamentu 
di un mail menasante ta un 
echo kastigabel, tambe sí 
ta trata di menasa ku no a 
ehekutá. Un bosero di po- 
lis di Noord-Holland a laga 
sa ku e skolnan riba propio 
inisiativa a disidí di man- 
tené nan porta será. “Nos 


ta den bon kontakto ku 
nan i ta investigando ken 
ta responsabel pa e menasa 


akí.” Pascal Zuid ta planiá 
pa bolbe risibí e alumnonan 
djárason. 


ROTTERDAM – Po- 
lis a detené un hòmber di 
18 aña di Rotterdam pa e 
Di dos detenshon pa hinkamentu mortal 


insidente di hinkamentu 
mortal siman pasá djára- 
son den sentro di Rotter- 


dam, kaminda un hòmber 
di 22 aña di Helmonder a 
pèrdè su bida. Segun po- 


lis, ta sospechá e hòmber 
di embolbimentu, kiko su 
ròl eksakto ta, ainda ta den 
investigashon. 
E ta e di dos hòmber de- 
tené. Mei ora despues di e 
insidente riba Korte Lijn- 
baan, a detené un hòmber 
di 19 aña di Spijkenissen. 
Ainda e ta será. 
E hinkamentu a sosodé 
djárason mèrdia banda di 
1’or na altura di McDon- 
ald. Mas hende a mira loke 
a sosodé. Un hóben ku ke 


keda anónimo, a konta e 
media regional Rijnmond, 
ku el a mira un grupo di 
hóben pará dilanti McDon- 
ald. E originá un pleitu en- 
tre nan, kaminda un di nan 
a saka kuchú i a hasi move- 
shon di hinkamentu. 
E víktima a haña hinká 
na su barika. Personal di 
ambulans a reanim’é na e 
sitio i despues transport’é 
ku urgensia pa hospital. 
Djárason anochi el a muri 
debí na e heridanan. 


VOORSCHOTEN – E 
aksidente di trein ku a tuma 
lugá djaluna anochi na 
Voorschoten, ta esun di mas 
serio den hopi aña. Aksi- 
dentenan ku morto òf hopi 
herida, no ta sosodé hopi. 
Loke ta bai robes, hopi biá 
na transishon di spor. 
Djaluna anochi un trein 
di karga i unu di pasahero 
ku mas òf ménos 50 pasa- 
hero, a dal kontra di un 
kran riba e spor. E trein di 
pasahero a sali for di spor, 
19 pasahero a resultá heri- 
dá i hibá hospital. Un di e 
mortonan, ta e shofùr di un 
kran chikitu di e kompania 
di konstrukshon BAM. Ta- 
bata trahando riba e spor na 
Voorschoten. 
Ainda tin hopi inklari- 


Instansianan ta hasi investigashon 
Inklaridat aksidente di trein di mas grandi 


dat. Pa haña sa kiko a soso- 
dé presis, ta bini dos inves- 
tigashon, unu di e konseho 
di investigashon pa siguri- 
dat. Investigadónan di e or- 
ganisashon ya for di djaluna 
anochi tabata na e sitio di 
e aksidente. E otro inves- 
tigashon ta bou di guia di 
Ministerio Públiko. Esaki 
ta bai hasi un investigashon 
penal. 
E daño na e spor na 
Voorschoten, 
ta 
grandi. 
Riba e trayekto entre Den 
Haag i Voorschoten pa hopi 
dia tráfiko di trein no ta po- 
sibel debí na trabounan di 
rekuperashon. 
E hòmber tòp di ProRail, 
Voppen, a papia durante e 
konferensia di prensa di un 
dia pretu pa e kompania. 


E trein di anochi tabata 
riba kaminda di Leiden pa 
Den Haag, momentu ku 
banda di mitar di kuater a 
dal kontra un kran di kon- 
strukshon chikitu. 

ARUBA 
ARUBA 


ORANJESTAD 
-- 
Ministerio 
Publico 
di 
Aruba a dicidi pa retira 
e apelacion contra e ab- 
solucion (vrijspraak) di 
e sospechoso A.J.R. den 
e asesinato di John A. 
‘Poentje’ Castro riba 22 di 
december 2010. Corte den 
Prome Instancia a duna R. 
vrijspraak riba 24 di mei 
2022, casi 12 aña despues 
di morto di Castro, debi 
na falta di prueba. 
Ministerio Publico a 
bay den apelacion contra e 
decision aki di Hues, pero 
awor, despues di a bolbe 
studia e sentencia, Mi- 


ORANJESTAD –Corte 
den prome instancia a cera 
ayera tratamento di e caso 
penal contra cuatro sos- 
pechoso cu ta wordo acusa 
di a comete violencia den 
publico. Ta trata aki di 
Yowalfre Torres Mendez 
(22 aña) y Kevin Wever (27 
aña) y e rumannan Nigel 
(33 aña) y Chris Williams 
(34 aña). E sospechosonan 
aki ta wordo acusa di a uza 
violencia den Azia Restau- 
rant na Palmbeach riba 14 
di november 2021, camin- 
da a tira cu stoel, boter y 
glas y a causa destruccion 
den e establecimento hopi 
bishita aki. 
E sospechoso Torres 
Mendez ta wordo ademas 
acusa di a herida un tra- 
hado di e restaurante seria- 
mente cu un boter. Minis- 
terio Publico a exigi contra 
e sospechoso Torres Men- 


OM ta bay retira apelacion den caso 
asesinato di Poentje Castro 


nisterio Publico a dicidi 
pa conforma. E motibo pa 
esaki ta cu e dossier actual 
no tin suficiente punto di 
referencia pa por yega na 
pruebanan legal y convin- 
centemente den e caso. 
E caso Apollo lo keda 
un ‘cold case’ y si na cual- 
kier momento den tempo 
surgi mas prueba, lo wor- 
do habri di nobo. Mini- 
sterio Publico a reuni cu 
famia di difunto Castro y 
a pone nan na haltura di e 
decision. E homber A.J.R. 
ta sirbiendo actualmente 
un castigo di prizon den 
un otro caso. 


Castigo combina pa yiunan di politiconan envolvi den 
violencia publico 


dez 240 ora di trabao pa 
comunidad plus un castigo 
di prizon condicional di 3 
luna cu un tempo di prueba 
di 2 aña. 
Contra e sospechoso Ni- 
gel Williams fiscal di husti- 
cia a exigi 176 ora di trabao 
pa comunidad y un castigo 
di prizon condicional di 1 
luna mas 2 aña di tempo di 
prueba y contra e sospecho 
Kevin Wever y Chris Wil- 
liams 148 ora di trabao 
pa comunidad y 1 luna di 
castigo di prizon condicio- 
nal plus 2 aña di tempo di 
prueba. 
Fiscal di husticia a en- 
fatisa den su rekisitorio 
cu e caso aki, cu ta conoci 
como ‘Flor’, tabatin gran 
impacto riba comunidad y 
por a resulta hopi malo pa 
e imagen di Aruba como 
destinacion turistico safe. E 
restaurant ta keda cerca di e 


asina yama highrise hotels 
y tabata sirbiendo na e mo- 
mento ey tanto huespednan 
turista como localnan. E 


pelea a hiba na caos y pani- 
co bao di e huespednan, 
bao di cual tabatin tambe 
muchanan. Fiscal a bisa cu 


ta un milagro cu no a cay 
mas herido e anochi ey. 
Hues lo dicta sentencia 
riba 21 di april venidero 


ORANJESTAD - Re- 
cientemente Centraal Bu- 
reau Statistiek (CBS) a 
tene dos seminario. Uno 
pa duna informacion to- 
cante di demografia (can- 
tidad di persona, sexo, 
edad, region cu ta biba 
etc.) y un otro riba in- 
formacion economico. A 
traves di e seminarionan 
aki, CBS kier mustra tur 
e data cu nan ta disponi 
di dje cu nan a acumula a 
traves di Censo y encues- 
tanan cu nan a haci, pa 


Caminda a presenta informacion cu nan ta dispone di dje 
Prome minister a atende 
seminario di CBS 


pone nan na disponibilidad 
di usuarionan di Aruba. 
E meta di e seminari- 
onan ta pa usuarionan cera 
conoci cu e tipo di informa- 
cion cu CBS tin. Ademas e 
seminario tabata dirigi tam- 
be pa CBS scucha di usu- 
arionan ki informacion mas 
nan desea y pa CBS mira si 
por suministra esey. 
Prome Minister Wever- 
Croes a comparti cu prome 
cu e tabata den gobierno, 
esta prome cu aña 2003, na 
mester a tuma decisionnan 


riba cambio di ley di im- 
puesto sin cu tabatin in- 
formacion disponibel pa 
haci calculacion exacto 
di kico e conseciencianan 
ta di e cambionan di ley 
y cambionan di maneho. 
Aworaki cu informacion 
y experticio di CBS, tin 
datonan hopi mas actual, 
confiabel y hopi lihe. 
Prome Minister a fe- 
licita CBS cu e iniciativa 
aki y ta gradici tur esnan 
cu a haci e dos seminari- 
onan aki un exito. 

ARUBA 
ARUBA 


ORANJESTAD -- Dia- 
luna den oranan di mainta, a 
bin topa cu un mucha muhe 
chikito (9) tabata babysit su 
ruman baby di 1 aña. Esaki 
tabata un caso hopi serio cu 
a sosode na Sero Patrishi. 
Di un of otro forma a 


ORANJESTAD -- Di- 
aluna den oranan di mainta 
Brandweer a bay Santa 
Marta unda e dam ta situa 
pa candela di mondi y di 
tire. Na e sitio nos a mira 
cu e bomberonan tin un 
trabou riesgoso. Pakico 
nos ta bisa esaki ta debi cu 
unda e candela tawata di 
halto nan mester a baha pa 
combati esaki. Pues e can- 
dela tawata den mondinan 
abou. 
Durante cu nan tawata 
combatiendo e candela pa- 


Mucha di 9 y 1 aña haya nan so den cas 


yega na horea di departa- 
mentonan concerni manera 
Voogdijraad, Leerplicht cu 
na un adres den e casnan di 
FCCA, cu na un adres na 
Sero Patrishi e ora mainta 
aki tin dos mucha chikito 
so den un cas. Mesora e 


trahadonan di Leerplicht y 
Voogdijraad a pidi pa pre- 
sencia di polis pa compaña 
nan, hunto cu slachtoffer- 
hulp a bay na e adres aki. 
Na momento cu polis 
a yega na e cas hunto nan 
a bay na e porta y pa nan 


sorpresa en berdad a bin 
topa cu dos criatura di 9 y 
1 aña. Mesora voogdijraad 
a actua, nan a bay cu e dos 
criaturanan pa asina warda 
e mayornan reacciona. 


E caso serio aki sigur 
lo pone e mayornan den 
problema serio y e chens ta 
grandi cu nan lo por perde 
voogdij di e nan yiunan. 


Aruba azota pa candelanan di mondi 


riba den e dam grandi, mas 
pabou cerca di caminda un 
otro candela, cu te hasta a 
cuminsa pega un palo di 
luz; y strobando visibilidad 
di automobilistanan. 
E huma di mes ta causa 
masha hopi molester mes 
pa habitantenan eybanda. 
Polis tambe a presenta pa 
asina desvia trafico, pero na 
mes un momento sin realisa 
cu nan tambe ta inhalando 
e huma. 
Mester remarca cu for di 
weekend caba Aruba ta ex- 


perenciando un cantidad di 
candelanan grandi Brand- 
weer man yen: Aruba azota 
pa candelanan di mondi di 
mondi. Y e ta cuminsa mus- 
tra den direccion cu esaki- 
nan ta intencional, y Bom- 
beronan tambe ta haci un 
apelacion na Polis pa tira 
bista rond. Dialuna merdia, 
na San Nicolas Brandweer 
a wordo manda pa un otro 
candela di mondi, unda cu 
na momento nan paga un 
area y nan kere cu nan ta 
cla, otro parti ta cende. 


ORANJESTAD 
- 
Prome Minister Evelyn 
Wever-Croes, Minister di 
Finansa Xiomara Maduro 
y conseheronan dialuna a 
yega Hulanda pa un siman 
di trabou hopi importante 
pa loke ta trata relacion di 
Reino. 
Prome Minister a in- 
dica cu Diamars ta un dia 
importante pa loke ta trata 
e onderlinge regeling y 
COHO. Y den e dianan 
siguiente lo tuma luga 
diferente reunion na unda 
lo trata temanan entre otro 
di Raft. 
Hunto 
cu 
Minister 
Plenipotenciario na Hu- 
landa, señor Ady Thijsen, 
a cuminsa atende reunion- 
nan caba na Hulanda. 
Prome Minister hunto cu 
señor Thijsen y Director 
di DBB, señora Jocelyne 
Croes, a reuni na Ministe- 
rio di Asuntonan Exterior 
cu Yvette Eechoud, Di- 
recteur Directie Westelijk 
Halfrond (DWH), Min- 
Buza; Dirk-Jan Vermij, 
Afdelingshoofd, 
Carib- 
bean en Koninkrijksza- 
ken; Masooma Yousuf- 
zai, 
Beleidsmedewerker 
Koninkrijkszaken. 
Den e reunion aki a de- 
libera extensamente riba e 
tema di Venezuela. Mane- 
ra ya conoci, Aruba a duna 
Venezuela un indicacion 
cu Aruba ta dispuesto pa 
habri frontera maritimo 
cu Venezuela entrante 1 
di mei si pa mas tarda 30 
di maart, diahuebs ultimo, 
Aruba ricibi e documen- 
tacionnan necesario pa re- 
evalua apertura di e fron- 
tera. 


Prome reunion di Prome Minister na Hulanda, 
Prome Minister a reuni na Ministerio 
di Asuntonan Exterior 
E documentonan aki a 
wordo ricibi anochi laat 
di diahuebs y esakinan ta 
wordo revisa pa e profe- 
sionalnan y den transcurso 
di siman nan lo indica si e 
documentonan ta cumpli 
cu tur rekisito cu Aruba 
tin mester pa asina habri e 
frontera maritimo. 
“Mi ta hopi satisfecho 
cu Venezuela a cumpli 
aunke na ultimo minuut- 
nan di e fecha stipula. 
Aruba y Venezuela ta 
trahando riba un bon re- 
lacion di trabou pa yega 
na e reapertura di fron- 
tera maritimo pa 1 di mei 
of mas prome si por cu 
lo duna nos e posibilidad 
pa importa fruta, berdura, 
otro comestible y material 
pa construccion na prijs- 
nan mas barata for di Ve- 
nezuela”, Prome Minister 
a duna di conoce. 
A delibera tambe riba 
otro relacionnan exterior 
y di Aruba cu paisnan den 
region. Di parti di esnan di 
Hulanda, tawata tin hopi 
elogio pa e forma con 
Aruba ta desaroya su mes 
y tambe pa e manera dig- 
no cu Aruba ta representa 
Reino den exterior. 
“Nan a gradici mi ma- 
sha hopi mes pa e manera 
cu mi a representa Reino 
na Nacionnan Uni como 
tambe con ami y demas 
ministernan di Gabinete 
Wever-Croes, ta represen- 
ta Reino den exterior pa 
estrecha lasonan”, Prome 
Minister Evelyn Wever- 
Croes a remarca. 

Manera BONERIANO a publiká kaba, den temporada 
di sekura tambe tin palu i mata ta saka flor bunita. Awe 
atrobe un par di nan, manera flor di stramestròk i sho- 
shori, na Kòrsou yamá korona di Labirgen. Bunitesa 
den sekura. 


Naturalesa - Mas flor den sekura 


